הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 106, 2017-11-14 11:30

סתיו שפיר: אני מתכבדת לפתוח את ישיבת הוועדה המיוחדת ליישום הנגשת המידע הממשלתי ועקרונות שקיפותו לציבור.

סתיו שפיר: כמו שאתם יודעים זאת ועדה במסגרתה מגיעים אלינו מנכ"לי כל המשרדים ומציגים את כל מה שהם עושים בתחומי הנגשת המידע וגם את היעדים שלהם בענייני שקיפות לעתיד.

סתיו שפיר: אחד הנושאים שחוזרים על עצמם בכל הצגת מדד כזה – בינתיים עברנו כבר ארבעה משרדים ויש עוד רשימה מאוד מאוד ארוכה – היא שחלק לא מבוטל מהמשרדים לא פרסם את נתוני ההתקשרויות המלאים שלו, שזה עניין שאנחנו לוקחים בתוך המדד כמאוד מאוד רציני במסגרת הדוחות הרבעוניים.

סתיו שפיר: אני מזכירה שוב שהיחידה הממשלתית בשיתוף החשבת הכללית באוצר פרסמה ב-15 בדצמבר 2015 את נוהל 10 לפרסום דוחות התקשרויות.

סתיו שפיר: הנוהל הזה מאוד מאוד פשוט.

סתיו שפיר: כל משרדי הממשלה צריכים לפרסם את פירוט ההוצאות שלהם, משהו שאמור כבר להיתפס כדבר כל כך מובן מאליו, שזה מדהים שאנחנו צריכים לחזור עליו.

סתיו שפיר: העובדה שכל משרד ממשלתי יפרסם וידווח איך הוא מחלק את ההוצאות שלו, כמובן הכול מכספי ציבור.

סתיו שפיר: זה הדיון הרביעי שאנחנו מקיימים בוועדה למעקב אחר הנושא הזה וזה אחד הנושאים החשובים שאנחנו עוסקים בו.

סתיו שפיר: כבר שמענו וראינו כאן

סתיו שפיר: פירוט איך בעקבות פרסום ההתקשרויות משרדים שונים – ולא נציין שמות – הורידו התקשרויות שהיו מתביישים בהן אם הן היו מתפרסמות בתוך הדוח לציבור וכך חסכו כספי ציבור.

סתיו שפיר: אנחנו יודעים איך פרסום ההתקשרויות גם חושף בפנינו את מה שקורה בתחום המכרזים והפטורים הנרחבים מאוד ממכרז שמעניקה הממשלה, דבר שאין לו אח ורע בשום מקום בעולם, לכמות הפטורים שיש בישראל וממש להפרת חוק חובת מכרזים פעם אחר פעם באין ספור צורות שונות על ידי משרדי הממשלה.

סתיו שפיר: הוא גם חושף בפנינו לא פעם העברות והתקשרויות שהן ממש התקשרויות לא חוקיות, כפי שכבר דיברנו על זה במספר משרדים וחלק מזה כבר נבחן בעקבות העבודה בוועדה במשרד מבקר המדינה.

סתיו שפיר: אני בטוחה שחלקכם מכירים את זה.

סתיו שפיר: אני חייבת לציין משרד אחד שלא נמצא כאן, משרד ראש הממשלה.

סתיו שפיר: זאת לא פעם ראשונה שהוא לא מגיע לכאן.

סתיו שפיר: הוא לא פרסם אף דוח התקשרויות.

סתיו שפיר: משרד כל כך משמעותי שאחראי על כל כך הרבה תחומים ומקבל לידיו כל כך הרבה סמכויות, לא טרח עד כה לפרסם אפילו לא דוח התקשרויות אחד.

סתיו שפיר: לא רק שהוא לא טרח לפרסם אלא מנהלת הוועדה וצוות הוועדה ממש משקיעים זמן רב בניסיון להביא את נציגי משרד ראש הממשלה לכאן.

סתיו שפיר: אנחנו אפילו לא אמרנו איזה נציג, אבל המשרד ממציא תירוצים פעם אחר פעם.

סתיו שפיר: רק אתמול בלילה שמענו עוד פעם שהם פשוט לא התארגנו לכך בזמן על אף שאת הדוח אמורים לפרסם לפי חוק במועד ברור.

סתיו שפיר: הוועדה כבר מזמן הודיעה שהיא הולכת לקיים דיון.

סתיו שפיר: זה פשוט בלתי נתפס ואני מודיעה לכם ולכולכם כאן ועכשיו שמשרד שלא יפרסם את ההתקשרויות שלו, אנחנו בסופו של דבר נשיג את רשימת ההתקשרויות שלו.

סתיו שפיר: יותר מזה, ברגע שאנחנו יודעים שהוא לא פרסם, אנחנו נבחן את רשימת ההתקשרויות הזאת בצורה הרבה יותר מדוקדקת משאנחנו עושים בדרך כלל.

סתיו שפיר: ובדרך כלל אנחנו עובדים בצורה די מדוקדקת.

סתיו שפיר: אנחנו נגיע לעומק של כל אחת מההתקשרויות האלה כי מי שלא רוצה לפרסם, יש לו כנראה סיבה.

סתיו שפיר: מי שמתבייש לחשוף לפני הציבור מה שקורה בהוצאות שלו, כנראה יש משהו שהוא מתבייש בו.

סתיו שפיר: כך לא נראה מינהל תקין ואנחנו לא נעבור על זה בשקט.

סתיו שפיר: הם יגיעו לכאן גם לדיווח אישי רק בנושא הזה וזה יקרה בהקדם האפשרי.

סתיו שפיר: בלי שקיפות יש שחיתות.

סתיו שפיר: אנחנו מכירים את זה היטב.

סתיו שפיר: החוק הזה מאוד מאוד ברור.

סתיו שפיר: יש לי כאן מספר שאלות שגם נשלחו לחלקכם מראש ואני אעבור עליהן לי המשרדים שנמצאים כאן ברשימה.

סתיו שפיר: אנחנו יכולים לגשת לעניין אלא אם למישהו יש הערות ספציפיות על קשיים ואתגרים בפרסום הדוח, גילויים חדשים, המלצות לאחרים.

סתיו שפיר: אין.

סתיו שפיר: המשרד לנושאים אסטרטגיים.

סתיו שפיר: את ההתקשרויות הקודמות שלכם אתם פרסמתם שנה באיחור.

סתיו שפיר: את הדוח של רבעון 2 ל-2017 לא פרסמתם.

<צביקה אינבינדר: פורסם.

סתיו שפיר: מתי?

<צביקה אינבינדר: אתמול.

סתיו שפיר: אתמול?

סתיו שפיר: באורח פלא.

<צביקה אינבינדר: כן.

<צביקה אינבינדר: אנחנו מכוונים את הלו"ז לפי הוועדה הזאת.

<צביקה אינבינדר: כך זה עובד.

סתיו שפיר: במקרה אתמול.

<צביקה אינבינדר: ממש במקרה אתמול.

סתיו שפיר: מעולה.

סתיו שפיר: אפשר לעבור עליו?

<צביקה אינבינדר: הוא נשלח.

<צביקה אינבינדר: קיבלתי גם אישור ממשרד המשפטים שזה פורסם.

<צביקה אינבינדר: גם רבעון שני וגם רבעון שלישי.

סתיו שפיר: היחידה הממשלתית לחופש המידע, שלמה.

<שלמה בילבסקי: אתמול והיום בבוקר יש עלייה מטאורית בכמות הדוחות המפורסמים.

סתיו שפיר: באורח פלא.

סתיו שפיר: הצטלבות כוכבים.

<שלמה בילבסקי: כן.

סתיו שפיר: עברתם על ההתקשרויות?

סתיו שפיר: הסתכלתם מה קורה שם?

סתיו שפיר: או שאנחנו צריכים לעבור על זה עכשיו?

<שלמה בילבסקי: כל דוח שמתפרסם, אנחנו רואים שהוא שלם מבחינת העמדות וכולי.

<שלמה בילבסקי: הנושא של הבחינה לגופו של עניין, אנחנו משאירים לציבור ככל שזה נוגע אליו.

סתיו שפיר: יש איזושהי סיבה, למרות שידעתם מה המועד ולמרות שידעתם גם על הדיון הזה מראש, שזה פורסם רק אתמול?

סתיו שפיר: זה באמת לא מאפשר לנו לעבור על הדוח.

<צביקה אינבינדר: יש הרבה מאוד גורמים שהיו צריכים לעבור על הדוח הזה גם מבחינת משרד ראש הממשלה שצריך לעבור על ההתקשרויות הרגישות.

<צביקה אינבינדר: יש בחינה של הגורמים הפנימיים אצלנו שצריכים לבדוק אם יש כאן התקשרויות שהן מעט בעייתיות מבחינת פרסום.

<צביקה אינבינדר: זה לקח זמן אבל בסוף פרסמנו את זה.

סתיו שפיר: אנחנו קיימנו כאן דיון עם מנכ"לית משרדך שהיא אדם מאוד רציני וזה היה בסוף יולי.

סתיו שפיר: כמנכ"לית רצינית אני ציפיתי שהמידע שאנחנו ביקשנו מהמשרד יעבור אלינו בתוך מספר שבועות כפי שדרשנו.

סתיו שפיר: אחד הדברים שביקשנו הוא נתונים על חלוקת התקציב שלכם.

סתיו שפיר: ביקשנו מכם להעביר את המבנה של המשרד, אגפים שונים ותפקידים.

סתיו שפיר: אני בטוחה שזה לא חומר שקשה להשיג.

סתיו שפיר: עובדי המשרד והמכרזים שפורסמו להעסקת העובדים.

סתיו שפיר: ביקשנו את כל רשימת הארגונים בארץ ובחוץ לארץ שאתם עובדים אתם.

סתיו שפיר: היכן שיש מניעה לפרסם את ההתקשרויות, ביקשנו לראות את חוות הדעת המשפטית.

סתיו שפיר: גם את אתר האינטרנט שלכם, ביקשנו שיהיה לכם כזה ולא רק אתר פרסומי של קמפיינים אלא ממש אתר אינטרנט.

סתיו שפיר: אגב, 22 מתוך 28 עובדים של המשרד לנושאים אסטרטגיים נבחרו בפטור ממכרז, באישור נציבות שירות המדינה.

סתיו שפיר: לכן ביקשנו גם להבין למה הדבר הזה קורה.

סתיו שפיר: לכל חמש השאלות האלה, זה היה ב-24 ביולי 2017, עדיין לא קיבלנו תשובה אחת.

<צביקה אינבינדר: הדוח השנתי פורסם.

סתיו שפיר: עכשיו.

<צביקה אינבינדר: לא.

<צביקה אינבינדר: פורסם לפני חודשיים.

<צביקה אינבינדר: כמעט כל המידע נמצא שם.

סתיו שפיר: איזה דוח שנתי?

<צביקה אינבינדר: הדוח השנתי לשנת 2016.

<צביקה אינבינדר: שאלת על שמות העובדים הבכירים.

<צביקה אינבינדר: יש שם סעיפים ראשונים של חלוקת תקציב.

סתיו שפיר: מבנה.

<צביקה אינבינדר: מבנה של המשרד, אלה למעשה ראשי אגפים.

סתיו שפיר: למה נבחרו בפטור ממכרז.

<צביקה אינבינדר: זאת שאלה שאת אומרת שצריך עליה חוות דעת של היועץ המשפטי.

<צביקה אינבינדר: אני לא זוכר את העניין הזה אבל אני יכול לברר.

סתיו שפיר: רשימת הארגונים שאתם עובדים אתם בארץ ובחוץ לארץ.

<צביקה אינבינדר: זה מידע שכרגע אנחנו מנסים להשיג בדיוק את הפטור הזה מחוק חופש המידע.

סתיו שפיר: מה זה מנסים?

סתיו שפיר: כבר שלוש שנים מנסים את הפטור.

<צביקה אינבינדר: לא.

<צביקה אינבינדר: כבר עבר קריאה ראשונה.

<צביקה אינבינדר: אנחנו לאט אבל בטוח נגיע לזה.

סתיו שפיר: בינתיים אין לכם פטור.

סתיו שפיר: אז איפה רשימת הארגונים?

<צביקה אינבינדר: אם אנחנו נפרסם את זה עכשיו, אין שום טעם בחקיקה.

סתיו שפיר: מה זאת אומרת?

סתיו שפיר: אם יש לכם פטור בעוד עשר שנים, אז כל עשר השנים לא תפרסמו?

<צביקה אינבינדר: לא יהיה פטור עוד עשר שנים.

<צביקה אינבינדר: זה ייקח פחות.

סתיו שפיר: זה אומר שלא יהיה משרד בעוד עשר שנים, לפי הסטטיסטיקה של מה שקורה במשרד הזה.

<צביקה אינבינדר: אנחנו לא יודעים מה יהיה בעתיד.

<צביקה אינבינדר: אנחנו כרגע עובדים כדי להגיע לחקיקה במושב הנוכחי.

<צביקה אינבינדר: לקריאה שנייה ושלישית.

סתיו שפיר: ועדות הכנסת הן לא ועדות רשות.

סתיו שפיר: אתם לא מגיעים לכאן כשבא לכם.

סתיו שפיר: זה לא עובד כך.

סתיו שפיר: פשוט לא עובד כך.

סתיו שפיר: אתם חייבים לתת תשובות כי התפקיד שלי כאן, התפקיד של הוועדה, הוא לפקח על עבודת הממשלה.

סתיו שפיר: זה התפקיד שלי.

סתיו שפיר: כדי שאני אעמוד בתפקיד שלי ובמחויבות שלי, אתם צריכים לעמוד במחויבות שלכם.

<צביקה אינבינדר: נכון.

סתיו שפיר: אני לא מקבלת את התשובה הזאת שאתם מחכים לאיזה פטור.

סתיו שפיר: גם אם אתם מחכים לאיזושהי החרגה מחוק חופש המידע, שאני באופן אישי מתנגדת לה לא חושבת שאתם ראויים לה, אבל נניח שהייתה לה איזושהי הצדקה, זה לא פוטר אתכם מלחשוף כל מידע על המשרד שבו 22 מתוך 28 עובדים הועסקו בפטור ממכרז.

סתיו שפיר: זה לא פוטר אתכם.

<צביקה אינבינדר: נציבות שירות המדינה אישרה את זה.

סתיו שפיר: משרד משקבל תקציב יותר גדול מתקציב החוץ.

<צביקה אינבינדר: אין שום קשר בין התקציב הזה לתקציב החוץ.

<צביקה אינבינדר: זה לא שזה בא על חשבון משרד החוץ.

<צביקה אינבינדר: צריך להבין את זה פעם אחת ולתמיד.

סתיו שפיר: תגיד את זה לעובדי משרד החוץ.

סתיו שפיר: הם עברו למשרד שלכם כי אצלכם מקבלים שכר יותר גבוה.

<צביקה אינבינדר: כבודם במקומם מונח.

<צביקה אינבינדר: התקציב הזה לא בא על חשבונם.

<צביקה אינבינדר: זה למעשה תקציב שהושג בזכות עבודתו של השר ובלי קשר לעבודת משרד החוץ.

סתיו שפיר: ואתה חושב שאתם לא צריכים לדווח על התקציב הזה?

<צביקה אינבינדר: ודאי שאנחנו צריכים לדווח על התקציב הזה.

סתיו שפיר: אז למה אתם לא מפרסמים?

<צביקה אינבינדר: פרסמנו דוחות התקשרויות.

<צביקה אינבינדר: בקשר להתקשרויות רגישות, יש התקשרויות שאנחנו כרגע נמצאים במצב שאנחנו לא יכולים לפרסם ואת יודעת שבמסגרת חוק חופש המידע יש התקשרויות שמותר לא לפרסם כאשר מדובר בפגיעה ביחסי חוץ.

סתיו שפיר: בסדר.

סתיו שפיר: כל ההתקשרויות?

<צביקה אינבינדר: לא.

סתיו שפיר: איזה אחוז מההתקשרויות?

<צביקה אינבינדר: אני לא יודע להגיד לך בדיוק כמה אבל אחוז ניכר מההתקשרויות, בוודאי אחוז גדול לפי דעתי משבעים אחוזים פורסם במסגרת הדוחות הרבעוניים.

סתיו שפיר: איפה התשובות המסודרות שלכם לדברים שאני ביקשתי?

סתיו שפיר: לא חיכיתי לתשובה גם כאן.

סתיו שפיר: אתם הייתם אמורים להעביר את זה בכתב כבר לפני ארבעה חודשים.

סתיו שפיר: מה קרה עם זה?

סתיו שפיר: אתם מזלזלים בוועדה?

סתיו שפיר: אתם חושבים שזה רשות?

סתיו שפיר: מה קורה עם זה?

סתיו שפיר: איך אנחנו אמורים לעבוד אתכם בעתיד?

<צביקה אינבינדר: חלילה לא מזלזלים בוועדה וביושבת ראש הוועדה.

<צביקה אינבינדר: רוב השאלות נענו במסגרת הדוח השנתי.

סתיו שפיר: לא.

סתיו שפיר: זה לא נכון.

סתיו שפיר: סליחה.

<צביקה אינבינדר: אם אתם רוצים, אני אעביר לכם את הדוח השנתי ותוכלו לראות.

סתיו שפיר: כן, בבקשה.

סתיו שפיר: איתי, היועץ המשפטי של הוועדה.

<איתי עצמון: יש שני נושאים כאן.

<איתי עצמון: נושא אחד הוא חובה שלכם לפרסם מידע לציבור.

<איתי עצמון: דבר שני הוא דרישת מידע של ועדה בכנסת.

<איתי עצמון: אי אפשר לפטור דרישת מידע של ועדה בכנסת שמעוגנת בחוק יסוד ובתקנון הכנסת בכך שפרסמתם לציבור.

<איתי עצמון: לשאלות עדיין אין תשובה, ניתן היה לשלוח התייחסות ביניים.

<איתי עצמון: לשאלות שיש לגביהן נתונים, הייתם אמורים להעביר לוועדה ולא לפטור את הבקשה הזאת בכך שפרסמתם את המידע לציבור.

<צביקה אינבינדר: אני מקבל את ההערה.

<צביקה אינבינדר: אנחנו נשלח את זה היום בערב.

סתיו שפיר: תודה רבה.

סתיו שפיר: שאלה נוספת.

סתיו שפיר: אמרה לנו במהלך הדיון כמה פעמים, לי ולחבר הכנסת נחמן שי, מנכ"לית המשרד שיש כאן נושאים רגישים וכי היא תשמח לשבת אתנו באופן אישי ולספר לנו.

סתיו שפיר: אנחנו כבר ארבעה חודשים מנסים לקבוע אתה פגישה.

סתיו שפיר: אם נשתף אותך במה שקרה בדרך, נמסר לנו שיש בעיות במזכירות ואי אפשר לתאם.

סתיו שפיר: אחר כך נמסר לנו שמתאמים עכשיו כל מיני סיורים לחוץ לארץ לכן גם אי אפשר לתאם את הפגישה.

סתיו שפיר: ארבעה חודשים, יותר, שאנחנו לא יכולים לקבוע פגישה עם המנכ"לית כדי לקבל את אותו מידע מסווג שהיה יכול להסביר לי ואולי לשכנע אותי למה אתם צריכים לקבל פטור.

סתיו שפיר: יכול להיות שהייתי עובדת יחד אתכם כדי שתקבלו פטור מחופש המידע.

<צביקה אינבינדר: אני לא מכיר את הבקשה.

<צביקה אינבינדר: מעולם לא דיברו אתי על הנושא הזה.

סתיו שפיר: אבל יושב כאן גם מישהו שעובד עם השר.

<צביקה אינבינדר: פנו אליך?

<קריאה: אלינו לא נעשתה שום פנייה.

<צביקה אינבינדר: אני לא יודע עם מי דיברתם.

סתיו שפיר: לא נעשתה ללשכת השר כל פנייה?

<קריאה: אפילו לא אחת.

<צביקה אינבינדר: אני לא מכיר את הדבר הזה.

<לאה גופר: תבדקו עם אשר.

<לאה גופר: דיברתי אתו היום.

<קריאה: אני יועץ השר לקשר עם הכנסת והממשלה.

<לאה גופר: גם עם ליאור דיברנו כמה פעמים.

<קריאה: אתי לא דיברו.

<צביקה אינבינדר: בכל מקרה, מנכ"לית המשרד כרגע בחוץ לארץ.

<קריאה: אלי לא הייתה פנייה.

סתיו שפיר: לנו נמסר שהשר עוד לא אישר את הבקשה.

<קריאה: לא, לא הובאה על ידי לשולחנו.

סתיו שפיר: בבקשה תברר אתו.

סתיו שפיר: נשמח עד סוף הדיון לקבל תשובה לדבר הזה ולתאם פגישה עם המנכ"לית כדי להבין איפה כל הדברים הסודיים והגדולים שנעשים במשרד, ואולי באמת אהיה שותפה שלכם לזה.

סתיו שפיר: היכן שיש משהו ואנחנו לא חושבים ששקיפות צריכה להיות במאה אחוזים.

סתיו שפיר: היכן שיש סכנה לפגיעה בביטחון ישראל או באינטרסים האסטרטגיים שלנו, אנחנו לא חושבים ששם בהכרח צריכה להיות שקיפות כשזה עלה על הערך הביטחוני.

סתיו שפיר: אבל עד היום לא קיבלנו ולו הסבר קטן, וניהלנו כבר שתי ישיבות ארוכות ומאוד משמעותיות עם המנכ"לית, מדוע כאן צריכה להיות החרגה מחוק חופש המידע.

<קריאה: נדמה לי שהשר פירט ונימק מעל דוכן הכנסת.

סתיו שפיר: הקשבתי לנאום הזה רוב קשב.

<קריאה: אולי לא השתכנעת.

סתיו שפיר: לא השתכנעתי.

סתיו שפיר: לכן גם נמסר לי שנעשה פגישה והסכמנו לעשות פגישה מסווגת עם המנכ"לית אבל אין פגישה.

<קריאה: למיטב ידיעתי מנכ"לית המשרד דיברה על הצגה בוועדת חוץ וביטחון.

סתיו שפיר: לא.

סתיו שפיר: יש את זה בפרוטוקול.

סתיו שפיר: אתה יכול לקרוא.

סתיו שפיר: ועדת חוץ וביטחון לא הסכימה לנהל דיון על המשרד בצורה משמעותית.

<קריאה: התקיים דיון.

סתיו שפיר: מזמן.

סתיו שפיר: לפני הרבה מאוד זמן.

<קריאה: יתקיים דיון נוסף.

סתיו שפיר: אנחנו מצפים בכל זאת לקבל את התשובות לכך.

סתיו שפיר: אתם חייבים לראות את זה.

סתיו שפיר: זה בתחקיר שערכנו לוועדה.

סתיו שפיר: לפני שבוע, זאת כמות המשרדים שפרסמה את דוחות ההתקשרויות.

סתיו שפיר: זה היום.

סתיו שפיר: כמעט כל המשרדים חוץ מיחידות סמך של משרד האוצר, ממש הרבה.

סתיו שפיר: שלומי, אתה רוצה לספר לנו קצת מה המצב והאם אנחנו חשים התקדמות?

<שלמה בילבסקי: מצד אחד התחושה שהדוח נמצא במודעות ופועלים ליישם אותו אבל כן לצערי אנחנו רואים בתקופה הזאת כל פעם הפחתה ביישום עד שהגיע דוח ועדת המעקב ואז הדברים מתעוררים.

<שלמה בילבסקי: אני חושב שברור לכולנו שאנחנו שנתיים אחרי יישום החוק וזה כבר שלא אמור להיות כך.

<שלמה בילבסקי: לתשומת לבכם, 45 ימים שאנחנו נותנים מסיום הרבעון שבעצם מסתיימים מחר, זה הרבה מאוד זמן.

<שלמה בילבסקי: יש משרדים גדולים ומכובדים כמו משרד התקשורת ששלחו לנו כעבור שלושה ימים את דוח ההתקשרות.

<שלמה בילבסקי: אנחנו יודעים שמבחינה טכנית קל מאוד להפיק את הדוח הזה למי שמיומן בעבודה ובטח אם תהליך העבודה נעשה כמו שצריך בתוך המשרדים, זאת לא בעיה.

<שלמה בילבסקי: אין באמת שום הצדקה לחכות עד לרגע האחרון עם הדוח הזה.

<שלמה בילבסקי: יש את אותם סרבנים שיטתיים.

<שלמה בילבסקי: כלומר, יש את אלה שלא פרסמו ויש את אלה שפרסמו והפסיקו לפרסם.

<שלמה בילבסקי: אפשר למנות את המשרד להגנת הסביבה, אפשר לדבר על הרשות למים וביוב, על השב"ס.

<שלמה בילבסקי: חוסר היציבות הזאת לא מובנת והיא מטרידה.

<שלמה בילבסקי: זאת אומרת, רואים שהיה איזשהו תהליך ואז פשוט הוא פסק.

<שלמה בילבסקי: אני מציע להבין את הדבר הזה.

סתיו שפיר: התקשורת של המשרדים אתכם מתנהלת בצורה טובה?

סתיו שפיר: מי שלא יודע לפרסם, פונה לבקש עזרה והנחיות איך לפרסם?

סתיו שפיר: יש מגמת שיפור לפחות בניסיון?

<שלמה בילבסקי: אנחנו היום עוברים על הדוח עצמו כדי לוודא שכל העמדות קיימות ונמצאות, דבר שהתברר שהוא לא טריביאלי.

<שלמה בילבסקי: המשרדים שבאופן גורף נראה שהם מגדירים בצורה מאוד מאוד כללית ולעתים אנחנו מחזירים.

<שלמה בילבסקי: למשל היו מצבים שכתבו הוצאה תפעולית או משהו כזה.

<שלמה בילבסקי: דוחות מהסוג הזה חוזרים לתיקון.

<שלמה בילבסקי: אנחנו נותנים את הסיוע הטכני.

<שלמה בילבסקי: כל מי שמכיר ויודע ומי שלא יודע, יש אצלנו סטודנטית בשם קארין שגם היא עוזרת ורצוי שהדוחות האלה יעלו לאתר באמצעות כרטיס חכם.

<שלמה בילבסקי: זה מאוד חשוב.

<שלמה בילבסקי: זה גם יקל עלינו וגם ישפר את הזרימה של הדברים.

<שלמה בילבסקי: כמובן שכל מי שצריך איזשהו ייעוץ פרטני או אפילו הדרכה מול הקניינים, מול מקבלי ההחלטות, אנחנו תמיד מוכנים לשתף פעולה בכל דרך.

סתיו שפיר: מישהו רוצה לתת לנו את הגישה שלו למחשב, אנחנו מוכנים אפילו לעשות בשבילכם את הפעולה הזאת.

סתיו שפיר: תודה.

סתיו שפיר: שלומי.

סתיו שפיר: בעניין גישות למערכות, משרד האוצר.

סתיו שפיר: לפי הודעת הממונה על התקציבים, הייתם אמורים לפרסם לפחות חלקים ממערכת מרכבה, המערכת הממוחשבת, של פירוט הוצאות המדינה בעדכוני ביצוע השוטפים כפי שאני מבקשת מכם כבר שנה וחצי ואפילו אולי קצת יותר.

סתיו שפיר: הייתם אמורים לפרסם את זה לפני יוני האחרון.

סתיו שפיר: מה התרחש?

<אפרת תבור שני: אני ממטה המשרד.

<אפרת תבור שני: אנחנו פרסמנו לפני כמה ימים.

<אפרת תבור שני: מי שאחראי על הנושא הזה, זה החשב הכללי ואגף התקציבים.

<איתי עצמון: מה תפקידך?

<אפרת תבור שני: תקציבאית המשרד.

סתיו שפיר: שאלנו את השאלה הזאת מראש.

<אפרת תבור שני: אני יודעת.

סתיו שפיר: הם היו אמורים לפחות להעביר לך את המידע לגבי זה.

<אפרת תבור שני: אין לי מושג.

<אפרת תבור שני: אני לא מעורבת בנושא הזה.

<אפרת תבור שני: היה אמור להגיע נציג אגף התקציבים אבל אני רואה שהוא לא הגיע.

סתיו שפיר: מה שמפרסמים עד עכשיו זה אחת לרבעון דוחות ביצוע תקציב.

סתיו שפיר: זה לא מה שביקשנו.

סתיו שפיר: זה גם מה שהם ענו בכתב על אף שהם קיבלו את השאלה הרבה זמן מראש ולא פעם אחת.

<אפרת תבור שני: זה נושא של מקרו.

סתיו שפיר: נכון.

סתיו שפיר: את מגיעה לכאן הרבה.

סתיו שפיר: אני לא חלילה שום דבר נגדך אבל זה שהם שולחים אותך לכאן כשאנחנו מבקשים מהם בפירוש מידע מאוד מאוד ספציפי ולא בפעם הראשונה, זו חוויה קצת מוזרה כי הם משאירים אותי בלי ברירה.

סתיו שפיר: אין לי שום עניין לתקוף אותך חלילה אבל אנחנו צריכים אותם כדי לקבל מהם תשובות.

סתיו שפיר: זה זלזול מופגן בוועדה וזאת לא הפעם הראשונה.

<אפרת תבור שני: אני לא יכולה לדבר במקומם.

סתיו שפיר: אני מבקשת שתעשי עכשיו בירור.

סתיו שפיר: דברי אתם ותעשי בירור תוך כדי ישיבת הוועדה.

סתיו שפיר: תבררו מדוע הם לא שלחו את הנציג הרלוונטי ומה תשובתם לנושא הזה.

סתיו שפיר: יש לי כל מיני שאלות לגבי יחידות הסמך שלכם שלא פרסמו את הדוחות אבל עדיין הנושא הזה הוא בראש סדר העדיפויות שלנו ואנחנו רוצים להבין מה קורה אתו.

<איתי עצמון: כדאי שתעבירי את המסר, שכאשר מגיע נציג לא רלוונטי, זה בעצם כמו לא לתת את המידע לוועדה.

<אפרת תבור שני: ברור.

<אפרת תבור שני: אני באתי לצד שלי.

<איתי עצמון: כבודך במקומו מונח.

סתיו שפיר: אני מבקשת שתעבירי להם את המסר הזה ואולי הם יצליחו לתקן אותו תוך כדי הישיבה.

סתיו שפיר: משרד שמפרסם את עצמו כל כך הרבה פעמים בזה שהוא שקוף לציבור והוא משקיף את המערכות לציבור ועושה כל כך שקיפות והרבה כסף לעשות קמפיינים של שקיפות שאנחנו מברכים ומאוד מאוד שמחים עליהם, ואז בכל פעם שהוא נבחן על הדבר הזה ועל היכולת שלו להיות שקוף באמת בנושאים שאולי פחות נוחים לו, בכל פעם, בכל מבחן, הוא נכשל.

<אפרת תבור שני: אני יודעת שבאתר של אגף התקציבים יש דווקא מצגת מאוד מרשימה.

סתיו שפיר: מצגת.

<אפרת תבור שני: מבוססת על כל תקציבי המשרדים ובאתר של אגף החשב הכללי יש גם את הביצועים.

<אפרת תבור שני: אני יודעת שהדבר הזה נמצא.

<אפרת תבור שני: אולי לא כמערכת שרציתם שהם יביאו אבל הנתונים האלה קיימים.

סתיו שפיר: לא רצינו שהם יביאו מערכת.

<אפרת תבור שני: אני אישית כשרציתי לראות איזשהו תקציב של משרד, בלי שום בעיה יכולתי להיכנס לשם ולראות את הסעיפים.

סתיו שפיר: רק עד שש ספרות וברבעונים.

סתיו שפיר: כשאני בסוף צריכה לבחון האם להצביע או לא להצביע על הצעת התקציב, ועוד מעט יהיה לנו הרבה מזה, ואני לא יכולה לראות ביצוע, הביצועים שאני מקבלת הם תמיד לא מעודכנים ואני מקבלת חודשים אחורה, במינימום, במקרה הטוב, גם לא מעודכנים, גם נמצאים ברזולוציה שהיא לא באמת מאפשרת לי לבחון את התקציב וגם המון פעמים – וזה החלק הכי קשה של העניין – ישבו מולי פקידים באוצר ומסרו לי נתונים שקריים.

סתיו שפיר: כשאני עימתי אותם מול הנתונים של המערכות האחרות, הרבה גם תודות לארגוני החברה האזרחית והתנועה לידע ציבורי שעשו עבודה מאוד משמעותית בהשקפת המערכת, כשאימתי את זה מול המספרים במחשב, אלה לא היו אותם המספרים.

סתיו שפיר: לכן, מתוך העניין הזה ומתוך תלונות של האוצר שאמר שמשגעים אותם עם שאלות, אמרתי להם שאין בעיה, מפסיקים את השיגועים, תנו לנו לראות את המערכת.

סתיו שפיר: בקשה מאוד מאוד פשוטה.

סתיו שפיר: פשוט להסתכל על המערכת ישירות ולראות ביצועים.

סתיו שפיר: זה תקציב של הציבור והוא צריך להיות שקוף לציבור.

<קריאה: כדי לראות את הביצועים, ומי שבודק אותם, חייבים להסתכל על אותם פרמטרים.

<קריאה: לדוגמה, יש תקציב מקורי, יש תקציב מאושר, תקציב על שינוייו ויש ביצוע במזומן, ביצוע התחייבויות וביצוע בהרשאה.

<קריאה: כלומר, כשמישהו נותן לך נתונים, חייבים להבין מה נלקח מתוך מה.

<קריאה: לפעמים כשמבקשים מגוף אחד ומבקשים מגוף שני, כל אחד מציג משהו שהוא קצת אחר.

סתיו שפיר: נתוני החשב הכללי מראים לנו הוצאות וביצוע.

סתיו שפיר: זה כל מה שביקשתי.

סתיו שפיר: מי שלא יודע להבין, אי אפשר לקרוא לזה שפה אוצרית, כמה הגדרות של איך מתחלק התקציב, אני מניחה שאולי פחות יתעניין בנתונים.

סתיו שפיר: לעומת זאת יש הרבה אנשים שכן מתעניינים בהם וזה לא קשור האם הציבור יכול או לא יכול, האם מעניין אותו או לא מעניין אותו.

סתיו שפיר: זאת חובה של האוצר.

<קריאה: צריך להתייחס לאותם פרמטרים.

<קריאה: אם תבקשי ממני את התקציב ומאגף התקציבים, ואת הביצועים, הם מסתכלים יותר למקרו ואני לדוגמה מסתכלת יותר במיקרו.

<קריאה: אני יכולה להגיד לך שאותי מעניינות גם התחייבויות.

סתיו שפיר: גם אותי.

<קריאה: כל אחד עם המבט שלו וברמה שהוא מסתכל על זה.

סתיו שפיר: מה יותר פשוט מלתת את הכול?

<קריאה: נכון.

סתיו שפיר: המשרד להגנת הסביבה.

<מיכל ריבלין: כן.

<מיכל ריבלין: בהמשך ההערה של שלומי.

<מיכל ריבלין: הדוחות מוכנים ולא מאושרים.

סתיו שפיר: על ידי מי הם לא מאושרים?

<מיכל ריבלין: לשכת השר.

סתיו שפיר: מדוע לשכת השר לא מאשרת?

<מיכל ריבלין: אני ממש מצטערת שאני צריכה להגיד את זה כך אבל זה מציב אותי במצב לא כל כך נעים.

<מיכל ריבלין: בהתחלה היו לנו קצת קשיים והיום החשבות מחזיקה את הדוחות, הוא מועבר אלי, אני בודקת, מתקנת אם צריך, שואלת שאלות, רוצה הבהרות.

<איתי עצמון: היער הפרסום הוא על דעת הלשכה המשפטית שלכם?

<מיכל ריבלין: הם יודעים.

<מיכל ריבלין: אם הם מסכימים, לא.

<מיכל ריבלין: הם יודעים.

סתיו שפיר: אנחנו נבקש חוות דעת של הלשכה המשפטית על המצב הזה.

<מיכל ריבלין: הם לא מאשרים.

סתיו שפיר: הם יודעים אבל לא מסכימים.

<מיכל ריבלין: הם יודעים.

<מיכל ריבלין: הם חושבים שאני צריכה לפרסם את זה בזמן בדיוק כמו שאני חושבת אבל היועצת המשפטית לא אחת, גם בהקשר זה וגם בהקשר לבקשות חופש מידע, כתבה ללשכת השר או דיברה או לא יודעת מה.

<מיכל ריבלין: יש התקדמות קלה לאחרונה.

סתיו שפיר: כל ההוצאות והמכרזים הרי אושרו על ידי הלשכה המשפטית.

סתיו שפיר: למה צריך אישור שר?

סתיו שפיר: כבר הוצאתם את הכסף.

<מיכל ריבלין: לא אני ביקשתי את זה.

<מיכל ריבלין: לא הוצאנו את כל הכסף.

<מיכל ריבלין: זה לא קשור.

סתיו שפיר: אבל אלה התקשרויות שכבר אושרו לצורך העניין.

סתיו שפיר: למה צריך אישור שר על הפרסום?

<מיכל ריבלין: אין לי תשובה לשאלה הזאת מאחר שאני מעולם לא ביקשתי אישור.

סתיו שפיר: יכול להיות שיש מקום שהיחידה לחופש המידע או משרד המשפטים יוציא - - -

<מיכל ריבלין: היא הוציאה.

<מיכל ריבלין: אנחנו חשבנו על זה.

סתיו שפיר: אני חושבת אם צריכה להיות הוראה שלא אמורים לחכות לאישור.

סתיו שפיר: הרי ברגע שההתקשרויות מאושרות, הן כבר צריכות להיות מאושרות לפרסום.

סתיו שפיר: הרי מה יותר פשוט?

סתיו שפיר: המקום שמצריך איזשהו מעבר על ההתקשרויות לפני פרסום זה רק המקום שבו נפגעים פרטיות או אינטרסים ביטחוניים.

<מיכל ריבלין: זה מה שאני בודקת.

סתיו שפיר: נכון.

סתיו שפיר: זה בדיוק התפקיד שלך.

סתיו שפיר: למה צריך עוד אישור של שר בכלל לראות את ההתקשרויות?

סתיו שפיר: אני לא שואלת אותך.

סתיו שפיר: אני שואלת את החדר.

סתיו שפיר: למה צריך אישור של שר?

סתיו שפיר: בשנייה שההתקשרויות עוברות, אפשר באותה שנייה גם לעשות את הבדיקה של האם זה חסוי או לא חסוי וזהו.

סתיו שפיר: להכניס למערכת ומיד זה כבר יכול לצאת כפרסום לציבור.

<שלמה בילבסקי: אני יכול להגיד שמבחינת ההנחיה, ההנחיה כן אומרת שמנכ"ל המשרד הוא זה שיחליט מי הם הגורמים המקצועיים שצריכים לעבור על הדוח.

<שלמה בילבסקי: זה לגיטימי.

<איתי עצמון: אבל רק מהטעמים שקבועים בחוק.

<איתי עצמון: לא כצנזורה.

<שלמה בילבסקי: צריכות להיות טענות ענייניות.

<שלמה בילבסקי: זה ברור מאליו.

סתיו שפיר: אולי יש מקום לחידוד ההוראה הזאת או ליצירת גישה שהיא יותר מהירה.

סתיו שפיר: כלומר, לא לחכות להגשת דוחות רבעוניים אלא ברגע שההתקשרות מאושרת, מיד שמים עליה חותמת של האם זה משוחרר ציבורית או שיש איזשהו חסם, באותה שנייה שזה מאושר, באותה ישיבה בה מאשרים את ההתקשרות ומיד מפרסמים.

סתיו שפיר: בלי דוחות אלא מיד לפרסם.

סתיו שפיר: מיד עולה טבלה, זה נמצא באתר שלכם וזה מתעדכן ב-לייב.

סתיו שפיר: טכנולוגית זה מאוד פשוט.

סתיו שפיר: מה תהיה עמדתכם בעניין?

<שלמה בילבסקי: צריך לחשוב על זה.

<שלמה בילבסקי: זאת שאלה שמאוד קשורה לאנשי החשב הכללי, לראות אם הדבר הזה יש לו משמעויות ומה מבחינה טכנית.

<שלמה בילבסקי: נחשוב על זה.

סתיו שפיר: כמה עלתה לציבור מערכת מרכבה?

<שלמה בילבסקי: לא מכיר את הנתונים.

סתיו שפיר: נתונים מטורפים.

סתיו שפיר: אתם יודעים כמה זה עלה?

<קריאה: יותר מדי.

סתיו שפיר: בוא נגיד שהיה אפשר לפתור את בעיית העוני בישראל בסכום עלות המערכת הממוחשבת.

סתיו שפיר: זאת מערכת כל כך יקרה, אפשר לפחות לפי המדדים של ועדת אלאלוף, היה אפשר גם לארגן את הדבר הקטן הזה של פרסום ישיר.

מירב כהן: האמת שגם אנחנו מכירים את הנתונים של שני הדוחות האלה.

מירב כהן: הרבעון הראשון והשני של 2017 לא פורסמו.

מירב כהן: אנחנו מצטערים, היו חילופי כוח אדם והמשרד שלנו, לפי מה שעדכן אותי אתמול, ממש בימים הקרובים אמורה להיכנס לתפקיד שלה מישהי שהיא אמורה לטפל ספציפית בנושאים של חופש המידע במנותק מהדוברות וזה יטופל ממש בהקדם.

<איתי עצמון: סליחה, אני לא כל כך מבין את ההסבר.

<איתי עצמון: זו מערכת ממוחשבת שאמורה להפיק דוחות.

<איתי עצמון: נכון?

מירב כהן: הדוחות מופקים.

<איתי עצמון: מה הרלוונטיות של חילופי כוח אדם?

מירב כהן: אני מעבירה את זה לדוברות ובדוברות אמרו לי שאין את הבן אדם המתאים.

סתיו שפיר: זאת לא שאלה של הדוברות.

סתיו שפיר: זה לא קשור לדוברות.

מירב כהן: אין להם תקן לנושא.

<איתי עצמון: לאיזה נושא?

<קריאה: אין תקן ללחוץ על סנד.

סתיו שפיר: ללחוץ על הכפתור.

סתיו שפיר: אתם צריכים את עזרתי?

מירב כהן: אמרו שזה לא מתפקידי אלא צריך להיות מישהו מיוחד שמטפל אצלנו בנושאים של חופש המידע.

סתיו שפיר: אין לכם ממונה?

מירב כהן: עד עכשיו מי שטיפל בזה הייתה מישהי מתוך יחידת הדוברות.

מירב כהן: בעקבות הנחיה שיצאה, שזה אמור להיות במנותק מהדוברות וגם חילופי כוח אדם, שני דברים שקרו בלי קשר אחד לשני, עשו את ההתאמה הנדרשת וגייסו מישהי שהיא באמת תטפל אך ורק בנושאים של חופש המידע.

סתיו שפיר: מתי זה קרה?

מירב כהן: בזמן האחרון.

מירב כהן: אני יודעת שהיא אמורה להיכנס לתפקיד שלה ממש בימים הקרובים.

מירב כהן: זה נכון לאתמול העדכון שקיבלתי.

סתיו שפיר: אבל זה לא קשור.

סתיו שפיר: זה לא מחייב את הממונה על חופש המידע בקשר הזה.

<שלמה בילבסקי: ברוב המקרים זה החשב.

סתיו שפיר: אני מניחה שגם לא היה לכם תקן להוציא את הכסף.

סתיו שפיר: להוציא את הכסף כן היה אפשר אבל לחלק של הפרסום לא הצליח.

סתיו שפיר: זה לא שזה משרד שנורא מתקשה בפרסום דברים.

מירב כהן: הם באמת פורסמו עד הרבעון הראשון והשני של 2017, עד כמה שאני יודעת.

מירב כהן: אם כן בהקשר של חופש המידע, אנחנו, לפחות אני יכולה להעיד על עצמי מבחינת לשכה משפטית, כן עומדת בקשר עם היחידה והם תמיד לרשותנו במה שאפשר.

מירב כהן: אני באמת מתנצלת, אין לי תשובה יותר טובה.

מירב כהן: זה פשוט יהיה על סדר היום של העובדת מיד עם כניסתה לתפקיד.

סתיו שפיר: מה התפקיד שלך?

מירב כהן: אני מהלשכה המשפטית.

סתיו שפיר: במשרד התרבות והספורט, קל מאוד להניח שאין מניעה ביטחונית מלפרסם את המידע על ההתקשרויות.

סתיו שפיר: אני מנחשת למרות שהמשרד לנושאים אסטרטגיים כל הזמן מחדש לי.

סתיו שפיר: אני מניחה שאין שם שום מניעה ביטחונית.

סתיו שפיר: אתם יכולים לקחת את ההתקשרויות כפי שהן בדיוק עכשיו באתר ופשוט לפרסם אותן מיידית.

<איתי עצמון: כנראה יש פגיעה בפרטיות או בעילות אחרות.

<איתי עצמון: אני לא יודע.

סתיו שפיר: אבל אין שם העברות פרטניות.

סתיו שפיר: מה זה יכול להיות?

סתיו שפיר: אני מכירה את התקציב שלהם.

<איתי עצמון: אלא אם כן יש מקרה ספציפי שאפשר לבחון אותו.

מירב כהן: אם זה מקרה ספציפי, אז הוא באמת ייבחן.

<שלמה בילבסקי: לשכת הפרסום הממשלתית - - - שקשורות לדברים האלה.

מירב כהן: לשכת הפרסום הממשלתית, יש מישהו נפרד שאמור לטפל בה.

מירב כהן: זה לא ממש אנחנו.

מירב כהן: אנחנו מטפלים בהעברות שלהם בנפרד.

מירב כהן: אתם צריכים להפריד את זה.

מירב כהן: אני מנהלת את כל ההתקשרויות של התרבות והספורט שעוברות דרכי.

מירב כהן: לשכת הפרסום הממשלתית לא עוברת דרכנו.

מירב כהן: יש שם סגן שקוראים לו חמי שהוא מטפל בזה.

מירב כהן: זה לא קשור אלינו אלא זה משהו נפרד.

<אפרת תבור שני: אני מחכה לתשובות שאני מקווה שיגיעו עד סוף הדיון.

סתיו שפיר: מה קרה בכל הפעמים הקודמות של הפרסום?

סתיו שפיר: ביקשתי להוציא את הפרוטוקול שלהם.

סתיו שפיר: מה היה שם בחצי השנה האחרונה?

סתיו שפיר: הם לא פרסמו.

סתיו שפיר: אני רואה, גם בפעם הקודמת.

סתיו שפיר: אני רוצה לדעת מה נאמר לנו אז.

סתיו שפיר: זה בלתי סביר.

סתיו שפיר: משרד שלא יודע לפרסם את ההתקשרויות שלו, שגם לא יוציא כסף.

סתיו שפיר: אם אתם לא יודעים לפרסם את זה, וזה החלק הקל, אל תוציאו כסף.

סתיו שפיר: להוציא כסף אמור להיות החלק המורכב יותר בו בוחרים למי להעביר את הכסף, שאזרחי ישראל עבדו בשבילו מאוד מאוד קשה כדי לשלם את אותם מסים.

סתיו שפיר: זה לא משהו שאנחנו פשוט מחלקים כמו בוטנים.

סתיו שפיר: החלק הזה הוא החלק המורכב.

סתיו שפיר: אחרי כן לפרסם, זה ממש קל.

סתיו שפיר: אם אתם לא יודעים לפרסם, אז גם אל תוציאו.

סתיו שפיר: תחזירו את הכסף לקופת המדינה, שילך לעזור לאנשים שבאמת זקוקים לו.

סתיו שפיר: כלשכה משפטית, זה אמור להיות משהו שהוא מאוד ברור לכם.

סתיו שפיר: תבואו ותגידו שלא מעניין ממונה על חופש מידע, אנחנו יודעים כאן מה פרטיות ומה לא, ותוציאו את זה.

סתיו שפיר: אתם יכולים להוציא את זה היום.

מירב כהן: כמו שאמרה כאן השותפה שלי למשרד, ניסו לעשות את זה קודם דרך החשבות וזה לא קרה.

מירב כהן: ודאי שנעביר את הדברים.

סתיו שפיר: אני מצפה לראות את ההתקשרויות שלכם מפורסמות עד מחר בבוקר.

סתיו שפיר: אין לזה שום מניעה ושום תירוצים בהקשר הזה ואנחנו לא צריכים לחכות לממונה על חופש מידע.

<ירון שלמה: אני ממונה על חופש מידע.

סתיו שפיר: מזל טוב ובהצלחה.

<ירון שלמה: אי הבנה בינינו לבין החשבות.

<ירון שלמה: ברגע שהבנו שלא פורסם כי ב-2016 כן פורסם, זה רץ בין הגורמים והיום-מחר זה יעלה.

<שלמה בילבסקי: צריך להדגיש שאולי כדאי להשלים את הדוחות החסרים ולא רק מעתה והלאה.

<ירון שלמה: אני מדבר על 2017.

<אפרת תבור שני: זה באמת עניין טכני.

<אפרת תבור שני: אנחנו עובדים עם מרכבה והכול שקוף.

סתיו שפיר: נצפה לזה לקראת מחר.

סתיו שפיר: תודה.

<שלמה בילבסקי: כמו שאתם יודעים יש מקרה שהמשרד לא מפרסם ויש את העילות.

<שלמה בילבסקי: אנחנו כתבנו בנוהל שהאמצעי הוא אמצעי אחרון לתיקונים.

<שלמה בילבסקי: זאת אומרת, רק במידה ואי אפשר לנטרל את המידע שפוגע בפרטיות, בביטחון המדינה וכולי, אז אפשר לסמן את כל השורה כרגישה ואז היא מוסתרת לחלוטין.

<שלמה בילבסקי: הערכה זהירה מאוד שלי היא שב-95 אחוזים מהמקרים לפחות, זאת לא בעיה לעשות את זה אלא זה רק עניין של מחשבה.

<שלמה בילבסקי: זאת אומרת, יהיה כתוב מכשור רפואי עבור פלוני אלמוני, אתה מוחק את השם של פלוני אלמוני ובכך אתה פשוט מכשיר את הפרסום.

<שלמה בילבסקי: מנתונים שאנחנו רואים ומכירים, נראה שיש שימוש מופרז בעילה הזאת.

<שלמה בילבסקי: אני לא רוצה להעריך מאילו סיבות.

<שלמה בילבסקי: יש לפעמים מקרים בהם זה גורף.

<שלמה בילבסקי: הנתונים לא גלויים לפנינו ואני לא יודע להגיד.

<שלמה בילבסקי: מי שבודק את זה, זה מבקר המדינה.

<שלמה בילבסקי: זאת גם שאלה, האם מדובר בטענה מתוך ההתקשרויות, האם מדובר על עשרה אחוזים, על אחוז אחד.

<שלמה בילבסקי: ברור שהדבר הזה אמור להיות החריג שבחריגים.

<שלמה בילבסקי: כבר עכשיו אני יכול להגיד בוודאות שברור שנעשה שימוש מופרז ולא מוצדק בכלי הזה.

<שלמה בילבסקי: אני אשמח אם תיקחו את זה לתשומת לבכם.

סתיו שפיר: תודה.

סתיו שפיר: אני חייבת לשאול שוב על האוצר.

סתיו שפיר: נציגות האוצר בניו יורק ויחידות הסמך האחרות, למה הן לא מפרסמות?

סתיו שפיר: אני רואה שזה רציף.

<אפרת תבור שני: מינהל הרכב?

<אפרת תבור שני: מינהל הדיור?

סתיו שפיר: אין לי כאן את הרשימה.

<אפרת תבור שני: זה תחת החשב הכללי.

<אפרת תבור שני: אני משערת שהם יפרסמו עד מחר.

סתיו שפיר: זה נוכל של החשב הכללי.

<אפרת תבור שני: כן.

<אפרת תבור שני: מותר להם עד ה-15.

<אפרת תבור שני: זה האישור שנתתם.

<אפרת תבור שני: הם בדרך כלל מפרסמים ביום האחרון.

<אפרת תבור שני: עד עכשיו הם פרסמו את כל הרבעונים.

<אפרת תבור שני: הנציגות בניו יורק, גם היא תחת החשב הכללי.

<אפרת תבור שני: כרגע הנציגים שם חזרו לארץ ובעצם אנחנו בתהליך של הקטנה מאוד רציני של הנציגות.

סתיו שפיר: אז היא לא מוציאה כסף?

<אפרת תבור שני: היא מוציאה כסף אבל אין כל כך מי שינהל את זה.

סתיו שפיר: אתם יכולים.

<אפרת תבור שני: לא.

<אפרת תבור שני: זה תחת החשב הכללי.

<אפרת תבור שני: מינהל הרכב, מינהל הדיור והנציגות.

<אפרת תבור שני: שוב, זה לא באחריותי ואני לא רואה אותם.

<אפרת תבור שני: זאת חשבות נפרדת לגמרי.

סתיו שפיר: גם לזה הם היו צריכים לשלוח לכאן מישהו.

<אפרת תבור שני: כן.

<אפרת תבור שני: מי עוד חסר?

<אפרת תבור שני: אני לא יודעת אם פרסמו, אבל זאת חשבות נפרדת.

סתיו שפיר: את אומרת מראש.

סתיו שפיר: יכול להיות שהם פרסמו ואת סתם חושפת אותם כאן.

<אפרת תבור שני: כי גם זה תחת אוצר.

<אפרת תבור שני: אנחנו כאילו שני משרדים.

סתיו שפיר: בינתיים דניאל מהתנועה לאיכות השלטון.

<דניאל דושניצקי: אפשר לראות תלות בוועדה, בלוחות הזמנים של הועדה במקום לוחות הזמנים ההגיוניים וחבל שזה כך.

<דניאל דושניצקי: יש חובה כלפי הציבור לדווח ויש חובה כלפי הוועדה למסור מידע וחבל שדברים מתנהלים כך.

<דניאל דושניצקי: אין לנו אלא להצר על כך.

<דניאל דושניצקי: כמובן גישה למרכבה, לפחות לחברי הכנסת, לחלק מחברי הכנסת, לוועדות משנה של ועדת השקיפות, משהו, זה פן מאוד חשוב.

סתיו שפיר: אפילו רק לי.

<דניאל דושניצקי: אפילו רק לך.

סתיו שפיר: סתם.

סתיו שפיר: אבל כן, בהחלט, לפחות לחברי הכנסת ולמי שצריכים להצביע.

סתיו שפיר: הם אמורים לקבל את המידע הזה.

סתיו שפיר: תודה.

<אור סדן: כמו שדניאל אמר, זה מדהים שהוועדה עושה את העבודה לפחות מבחינה זו שיום לפני ההצגה הזו של המחשב הירוק, להבדיל מהדף הריק מהרשימה.

<אור סדן: בקשר לנציגות האוצר בניו יורק, אנחנו כן קיבלנו פעם אחת התקשרויות.

<אור סדן: אני שמעתי מאנט בזמנו שהיא אמרה שהנציגות השנייה, ואני מודה שזה מבלבל אותי בשמות אבל אני אגיד לכם עוד רגע, יש נציגות כלכלית ויש נציגות משרד האוצר.

<אור סדן: היא אמרה שאחת מהן בכלל לא שייך למשרד האוצר.

<אור סדן: אני לא זוכר.

<אור סדן: אני ביקשתי את שתיהן וקיבלתי רק אחת בזמנו והבנתי שהיא גם נסגרת.

סתיו שפיר: מתי זה בזמנו?

<אור סדן: קיבלתי במאי האחרון, אם אני זוכר נכון.

<קריאה: השני זה משרד הכלכלה.

<אור סדן: אני זוכר משרד הביטחון.

<אור סדן: דרך אגב, זאת גם סוגיה שצריך לדבר עליה בבוא העת, משרד הביטחון בלי מרכבה ולכן משהו שם צריך לקרות בכל זאת.

<אור סדן: יש לי כמה דברים לומר.

<אור סדן: אני מבין גם ממשרד ראש הממשלה, שאם אני לא טועה בעבר דיברו על כך שהחשבות הוציאה את זה ולא הסכימו להוציא גורמים אחרים, משרד להגנת הסביבה גם כן אני מבין שהחשבות מוציאה וגם משרד התרבות, אני מבין שהחשבות מוציאה ואז מעין הקטנת ראש מסוימת של מי צריך ללחוץ על ה-סנד.

<אור סדן: קצת תמוה לי.

<אור סדן: לא אישי כמובן אבל קצת תמוה לי שהלשכה המשפטית אומרת שאנחנו לא יודעים.

<אור סדן: אתם אמורים לדעת את החוק ושמישהו יעשה את זה.

<אור סדן: אני יועץ משפטי של עמותה וכשאני יודע שמשהו לא קורה, גם אם הוא לא בתפקיד שלי, אני צריך לדאוג שהוא יקרה.

<אור סדן: זה חלק ממהות לשכה משפטית.

<אור סדן: אם יש חוק שלא עומדים בו, צריך לדפוק על הדלתות.

<קריאה: דיברנו על כך שהדוחות מופקים.

<אור סדן: זה מוביל אותי לדבר השני.

<אור סדן: אני מבין שהנוהל קובע שמנכ"ל הוא מי שצריך למנות מישהו.

<אור סדן: אפשר לשנות – שלומי, תגיד לי אם זה מעשי – את הנוהל בעיני שנקודת המוצא היא שחשב מעביר את זה אוטומטית ליחידה הממשלתית או מעביר אוטומטית לממונה וישר ליחידה הממשלתית ולא צריך שהמנכ"ל יקבע מישהו.

<אור סדן: שייגמר בשלב של החשב או בשלב של זה אלא אם כן הוא קבע אחרת.

<אור סדן: אז אנחנו יודעים את מי להאשים באופן קצת יותר פשוט.

<אור סדן: משרד התרבות, נראה לי שאפשר להבין שם כמה דברים.

<אור סדן: יש לי עוד כמה בקשות שם שלא קיבלתי מענה ואני מבין שיש בעיות כאלה ואחרות.

<אור סדן: בנושא ההתקשרויות הרגישות ששלומי הזכיר.

<אור סדן: הגשנו בקשה רוחבית בנוגע לזה.

<אור סדן: עכשיו יצאה הנחיה של היחידה הממשלתית כדי לקבל את המידע הזה ולהבין מה הפערים.

<אור סדן: אני מניח שהדבר רלוונטי למשרד ראש הממשלה מאוד כי אנחנו יודעים שכל הוצאות מעון ראש הממשלה לא מפורסמות בדוח הזה וכך גם המשרד לנושאים אסטרטגיים והסברה שכמובן אני מניח שהפערים שם גדולים.

<אור סדן: קיבלנו כבר תשובות ממשרד האוצר שדווקא שם היו מיליונים בודדים בשלוש התקשרויות או משהו כזה והמשרד לענייני דת שבעיני הייתה תשובה מיטבית של יש לנו התקשרות אחת ואנחנו לא יכולים להגיד עליה כלום כולל כמה כסף יצא.

<אור סדן: לא ביקשתי הרבה.

<אור סדן: לפחות כמה כסף אבל גם את זה לא הסכימו לומר.

סתיו שפיר: של מי?

<אור סדן: של המשרד לשירותי דת.

סתיו שפיר: התקשרות אחת?

<אור סדן: התקשרות אחת שהיא רגישה.

<אור סדן: זה היה המענה לבקשה שלנו להתקשרויות רגישות.

<אור סדן: סימנו רק אחת שזה טוב, אבל שלפחות יגידו כמה כסף אבל לא מוכנים להגיד כמה כסף.

<איתי עצמון: מה העילה של הרגישות?

<אור סדן: זה בדיוק העניין.

<אור סדן: הם לא הסכימו להגיד כלום.

<איתי עצמון: גם לא את העילה?

<אור סדן: מלבד זה שיש התקשרות רגישה אחת.

<אור סדן: לא מבין איך זה מסתדר עם החוק.

<אור סדן: אני מניח שאחרי ההנחיה, בחרנו לא להתעסק שם, חיכיתי להנחיה של שלומי ואז נדע לטפל בזה אם נידרש לכך.

<אור סדן: הערה קטנה ליחידה הממשלתית.

<אור סדן: באתר שלכם מופיעה אותה טבלה אבל לא מופיע מה שהיה בעבר.

<אור סדן: משרד ראש הממשלה לא פרסם בעבר ואני חושב שכן נכון להציג תמונה יותר מלאה או אקסל יותר מלא גם לגבי מה שקרה ב-2015 לצורך העניין.

<אור סדן: אנחנו מדברים על השילוש הזה של היחידה ושל הוועדה והמקום שלנו, של החברה האזרחית – לא רציתי להגיד השילוש הקדוש ולכן אומר שלושת הגורמים.

<אור סדן: דבר נוסף שגם הוא נקודה למחשבה.

<אור סדן: אני מבין שיש נושא שאני לא מבין בו מספיק אבל שכר עידוד.

<אור סדן: להכניס את הנושא הזה שקשור לחובות מסוימים שיש לבעלי תפקיד.

<אור סדן: מי שלא דאג לפרסם את זה, שיהיה וי.

<אור סדן: סימן את זה, חלק משכר עידוד של אותו עובד רלוונטי במשרד.

<אור סדן: ליחידה אין היום שיניים ואת זה אנחנו יודעים, לצערנו.

<אור סדן: יש את הרשימה השחורה ויש שיפור ניכר.

<אור סדן: אי אפשר להגיד שלא, אבל אין מספיק שיניים ליחידה.

<אור סדן: צריך לחשוב על דרכים אחרות שיחייבו גורמים מסוימים לפרסם את המידע הזה בפרסום יזום.

<אור סדן: למצוא את הדברים האלה על ידי שכר עידוד או כל דבר אחר כדי שיהיו תמריצים לדאוג לכך שהדברים האלה יקרו.

<אור סדן: לחייב ראש גדול.

<אור סדן: משרד האוצר יכול להסביר על זה יותר ממני.

<שלמה בילבסקי: זה משהו שקל מאוד לעשות אותו.

<אור סדן: אני מסכים אבל עובדתית, למרות שאלה לא הרבה משרדים.

<אור סדן: אני חושב שאנחנו כן במצב טוב יותר וצריך לחשוב אם זה בדרך חקיקה או בכל דרך אחרת להרחיב את החובה הזאת לרשויות נוספות.

<אור סדן: בעבר דובר על חברות ממשלתיות ואני זוכר שהייתה נכונות אבל בינתיים עבר זמן וזה לא קורה.

<אור סדן: אנחנו הגשנו בעבר לקופות חולים וכמובן שתמיד טענו להקצאת משאבים בלתי סבירה.

<אור סדן: רשויות מקומיות, שנת בחירות בקרוב.

<אור סדן: מורכב מאוד אבל אני חושב שנכון לעשות.

<אור סדן: הגענו לשלב שבו נכון לעשות צעד לכיוון לפחות.

<אור סדן: בשבוע הבא יש ישיבה בנושא, אם אני לא טועה, של רשויות מקומיות.

סתיו שפיר: נכון.

<אור סדן: אולי אפשר להעלות את זה בקצרה, לפחות את הרעיון.

<אור סדן: דיברת על מרכבה ושוב, להרחיב גם את החובה הזאת שהציבור יוכל להבין איך מוציאה המדינה כסף.

<אור סדן: לקח לי הרבה זמן להבין שיש שכר ויש התקשרויות ויש תמיכות.

<אור סדן: חלק מהתמיכות מפורסמות בפורטל אחד, שכר לא יודע איך.

<אור סדן: גם, להתחיל לקבוע.

<אור סדן: היחידה יכולה לקבוע נוהל כזה שאני לא יודע אם הוא מורכב מאוד, כמה רמות שכר שונות יש, כמה מקבלים מכל רמת שכר כך שיוכלו לבנות את התקציב של המשרד בצורה טובה ביותר עבור הציבור כולו.

<שלמה בילבסקי: תהליך מאוד חשוב שהתחיל כאן של השקיפות החברות המשכנות.

סתיו שפיר: אתמול המשכנו בו.

סתיו שפיר: יש התקדמות משמעותית וגם רצון מצד חלק מהחברות המשכנות.

סתיו שפיר: אתמול עשינו ישיבה כחלק מוועדת השקיפות עם מנכ"ל משרד השיכון והגיעו גם חלק מהחברות שחלקן מפרסמות כבר את ההתקשרויות שלהן.

<שלמה בילבסקי: בזמנו ניסו להעלות את זה.

סתיו שפיר: אנחנו בהחלט נקיים על זה ישיבת המשך, גם על הדיון הקודם שעשינו על החברות המשכנות.

סתיו שפיר: בכלל עם החברות הממשלתיות.

סתיו שפיר: ברור וזה אמור להיות מובן מאליו.

סתיו שפיר: אנחנו מנסים להידרש כל התחומים האלה.

סתיו שפיר: אני מבטיחה לכם שנגיע גם לזה.

<אור סדן: בקשת מידע במקרה של משרד להגנת הסביבה.

<אור סדן: נוציא בקשה כזאת.

<אור סדן: יכול להיות שבצינור הזה יהיה.

<אור סדן: אם צריך, ניגש לעתירה.

<אור סדן: גם לגבי משרד ראש הממשלה, בסוף נעתור.

<אור סדן: זה פשוט נראה לי הזוי.

סתיו שפיר: יש תשוב ממשרד האוצר?

<אפרת תבור שני: לא.

סתיו שפיר: כך הם מפקירים אותך בשטח.

סתיו שפיר: המשרד לנושאים אסטרטגיים?

<צביקה אינבינדר: לגבי מה?

סתיו שפיר: לגבי הפגישה ולגבי התשובות לשאלות שלנו.

<צביקה אינבינדר: ליאור צריך לתת לי איזשהו מענה אבל אני לא יודע איפה הוא.

סתיו שפיר: הוא נכנס לכאן בתחילת הדיון רק לפקח על התשובות שלך?

<צביקה אינבינדר: אנחנו יותר על תקן של עמיתים למשרד.

סתיו שפיר: תודה.

סתיו שפיר: יש למישהו עוד הערות?

<חגית לבקוביץ: אני מהמשרד לביטחון פנים.

<חגית לבקוביץ: ההערה המרכזית שהייתה כאן שאנחנו פרסמנו.

<חגית לבקוביץ: אני רוצה להגיד שיש עוד שמעכב אותנו והוא שרובנו עושים שני תפקידים והנושא הזה של חופש המידע הוא בנוסף לתפקידנו.

<חגית לבקוביץ: זה דבר מעכב כשיש עוד תפקיד והבקשות הן יותר ויותר מורכבות.

<חגית לבקוביץ: אנחנו צריכים לפעול מול הרבה גורמים במשרד.

<חגית לבקוביץ: יש עלינו נטל כבד שצריך לציין גם אותו.

<חגית לבקוביץ: אני יודעת שרוצים לפתור את זה.

סתיו שפיר: תודה.

סתיו שפיר: במקרה הזה זה דווקא לא משהו שאמור ליפול כנטל עליכם.

סתיו שפיר: זה מאוד מאוד פשוט.

סתיו שפיר: אני מסכימה לכל הדברים האחרים שאמרת.

<חגית לבקוביץ: זה חלק מהעבודה שלנו.

מירב כהן: אולי זה לא נטל אלא יותר במובן של כאילו למשל אצלנו – אני מזדהה עם מה שאת אמרת לפחות בדברים שאני יודעת מתוך המשרד – למשל הצטרפו שתי יחידות חדשות, לשכת הפרסום הממשלתית ומרכז ההסברה.

מירב כהן: אלה שתי יחידות עם נפח עבודה ונפח הפניות שמתקבל מהציבור גם כן עולה.

מירב כהן: אני מבינה את הניתוח שדיברת עליו קודם, שזה לא קשור לחוק חופש המידע אבל אני התחלתי לענות שנטל הוא לא במובן של נטל כמו העובדה של הצורך להתמודד עם ריבוי של פניות וכן היה מקום אולי אם הנציבות או מישהו היה יכול לעזור למשרדים בהוספת תקנים.

<שלמה בילבסקי: מוגדר בהגדרת התפקיד שהתפקיד הוא לא רק בנושא של חופש המידע.

<שלמה בילבסקי: צריך להבין שזה תפקיד מתוקנן ומתומרץ.

סתיו שפיר: אנחנו חייבים לסיים ואני אסכם את הדיון.

סתיו שפיר: אני אצטרף לדברים שנאמרו כאן ואכן תפקיד הממונה באמת המון פעמים נעשה בהחלטה של המשרד, אבל לא כך זה צריך להיות, במקביל לתפקידים נוספים.

סתיו שפיר: עברנו את המשוכה של כל הסיפור הזה שהממונה היה כפוף לדובר והדבר הזה משתנה עם הנוהל החדש.

סתיו שפיר: עדיין לא השתנה בכל המקומות אבל צריך להשתנות.

סתיו שפיר: עדיין יש ממונים שכפופים לעוד תפקידים רבים, שאחראים על עוד תפקידים רבים, ובאמת קשה לעמוד בכל הנטל הזה והדבר הזה צריך להשתנות, בעיקר כשהיום אנחנו מבינים את החשיבות העצומה לכפר כאן על פער.

סתיו שפיר: אני אומרת לכם שלא יהיה צריך במשך כל השנים לעשות כזאת עבודה מאומצת כדי לייצר שקיפות.

סתיו שפיר: המטרה היא להשקיע עכשיו עבודה מאומצת מאחר ולא נעשו דברים במשך שנים, לסגור את הפער מול הציפייה המוצדקת של הציבור לקבל מידע על מה עושה הממשלה בכספו, באמונו, בעתידו.

סתיו שפיר: לסגור את הפער הזה על חשיפת המידע ומשם כבר יהיה אפשר להמשיך הרבה יותר חלק ולא יצטרכו אולי להשקיע כל כך הרבה בנושא הזה.

סתיו שפיר: זאת המטרה.

סתיו שפיר: אנחנו צריכים לסגור פער שהצטבר שם לאורך הרבה מאוד זמן.

סתיו שפיר: כשהמשרדים לא עושים את זה, משאירים אתכם, את רובכם, מי שמגיע מהצד של הממונה, במצב שהוא הרבה פעמים בלתי אפשרי.

סתיו שפיר: הצד השני שהוא בלתי אפשרי, כפי ששמענו כאן עכשיו בעיקר מהמשרד להגנת הסביבה, אלה מצבים בהם יש לשר כוונות אחרות ואז מידע שכבר יוצא והוא מוכן נחסם ולאיש אין תשובות מדוע הוא נחסם.

סתיו שפיר: אני קודם כל חייבת לדייק כאן

סתיו שפיר: ואני יודעת שאתם כולכם מבינים את זה אבל אני רוצה להגיד את זה לפרוטוקול.

סתיו שפיר: התפקיד שלכם הוא תפקיד קריטי.

סתיו שפיר: הרבה מאוד פעמים שחיתות עצומה בכספי ציבור וגם בדברים שנוגעים באמת לעתידו של הציבור, ולפעמים נושאים של חיים ומוות ממש, נמצאים בידי פקידים עובדי מדינה מסורים וטובים שמוכנים לעשות את המעשה האמיץ והנכון ולהתריע כשיש בעיה, בהתחלה בשקט, ולפעמים, כשצריך, בקול רם, היכן שצריך, כדי לעצור את השחיתות הזאת או למנוע פגיעה באמונה ובעתידו של הציבור.

סתיו שפיר: זה התפקיד שלכם וזאת הרבה אחריות על הכתפיים שלכם כי ברור שזה לא פשוט ואין היום הגנה מספקת על חושפי שחיתויות.

סתיו שפיר: אין כמעט הגנה על חושפי שחיתויות, בואו נהיה כנים, למעט ההגנה הציבורית.

סתיו שפיר: אני תמיד לשירות

סתיו שפיר: כם ואנחנו תמיד נעשה הכול כדי להעניק את ההגנה, אבל אין הגנה מספקת כפי שצריכה להיות ועדיין ולמרות הכול מצופה מכם והאחריות שלכם היא לעשות את המעשה הזה.

סתיו שפיר: אני אומרת לכם מניסיוני כאן של ארבע וחצי שנים בכנסת שהרבה מאוד המקומות שבהם הצלחתי לעצור שחיתות, היה בזכות עובדים מסורים שבאו והצביעו והתריעו על מקומות בעייתיים מאוד.

סתיו שפיר: זה התפקיד שלנו במגזר הציבורי, בין היתר.

סתיו שפיר: לצערי זה חלק מהתפקיד.

סתיו שפיר: היה עדיף להתמקד בדברים אחרים בל היום בתקופה הזאת, זה מה שאנחנו חייבים לעשות עד שנמגר את השחיתות לחלוטין.

סתיו שפיר: לכן זה ממש חלק משמעותי.

סתיו שפיר: אין שום הצדקה שבעולם לא לפרסם את הוצאות הממשלה.

סתיו שפיר: שום הצדקה.

סתיו שפיר: אי אפשר להסביר את זה אף פעם ובשום דרך.

סתיו שפיר: זה פשוט לא הגיוני.

סתיו שפיר: זאת חובת הממשלה לפרסם, זאת זכות הציבור לדעת, זאת לא בחירה שלנו, שלכם, האם לפרסם או לא לפרסם.

סתיו שפיר: זה חייב להיות מפורסם.

סתיו שפיר: אני אפנה ליועץ המשפטי לממשלה בבקשה שינחה את היועצים המשפטיים במשרדים השונים שאין לשר או למנכ"ל זכות למנוע פרסום אלא אם יש שם עילה לפי החוק.

סתיו שפיר: כך אני חושבת שאנחנו נוכל לחדד את הנוהל הזה ולוודא שהנוהל מתבצע.

סתיו שפיר: לא יכול להיות שמנכ"ל או שר יחסמו כאן את הפרסום.

סתיו שפיר: , אנחנו רואים שלמרות שזה כבר דיון רביעי, גם בדיונים הקודמים ראינו שהפרסום של המשרדים מגיע ממש ערב הדיון, כמובן באורח מקרי בהחלט.

סתיו שפיר: אנחנו נמשיך לקיים את הדיונים האלה כדי לדאוג שזה יקרה אבל אני מאוד מחכה לרגע שלא נצטרך לקיים אותם כי זה כבר יהיה ברור ומובן מאליו שמפרסמים.

סתיו שפיר: גם כאן הצגתי איזשהו כלי אוטומטי שאפשר להשתמש בו ואני מבקשת לשקול את זה ולראות אם זה אפשרי.

סתיו שפיר: זאת תשובה שמשרד האוצר צריך לתת בשיתוף עם היחידה לחופש מידע במשרד המשפטים.

סתיו שפיר: בבקשה, תבדקו את זה ותעדכנו אותי עד כמה זה אפשרי.

סתיו שפיר: לדעתי זה יחסוך הרבה מאוד זמן ומאמץ וגם יאפשר לנו שקיפות.

סתיו שפיר: אי התייצבות של משרדי ממשלה בדיונים שנקבעים אליהם הם מזומנים היא עבירה ואסור לעשות את זה.

סתיו שפיר: מחויבים להגיע לכאן, מחויבים להעביר מידע.

סתיו שפיר: אנחנו לא נוותר על זה ואני אומרת לכם שאנחנו נגיע לכל מקום שנצטרך כדי לדאוג שהנציגים האלה יגיעו לוועדה וידווחו.

סתיו שפיר: זה פשוט זלזול בוטה בכנסת ואם חושבים שהכנסת היא לא גוף שצריך להתקיים, שיתכבדו בבקשה ויספרו את זה לציבור, שהם הפסיקו להאמין בדמוקרטיה הישראלית ואז הציבור יחליט אם הוא רוצה להמשיך לשתף פעולה עם המצב הזה.

סתיו שפיר: פשוט לא מתקבל על הדעת.

סתיו שפיר: נציגים חייבים להגיע לכאן ומשרד ראש הממשלה יידרש לזה באופן אישי.

סתיו שפיר: בנוסף, וזה חשוב, יש כאן אין ספור חיזוקים אבל עוד חיזוק ענק ליחידה לחופש המידע שפועלת עם כלים דלים שהוענקו לה אבל באופן מאוד מאוד אמיץ ורציני כדי לדאוג להביא למינהל תקין ולשמור על הקופה הציבורית.

סתיו שפיר: כמובן שאנחנו קוראים לכך שמשרד המשפטים יפעל להסדיר את היחידה הזאת כיחידה עצמאית שתקבל סמכות רחבה יותר על משרדי הממשלה וכך כמובן את התפקיד שלכם כממוני חופש המידע.

סתיו שפיר: אנחנו נקיים כאן דיון בנוכחות מנכ"ל משרד ראש הממשלה ומנכ"ל משרד האוצר, במסגרת הדיונים של מרתון השקיפות.

סתיו שפיר: הוספתי לעצמי גם את לשכת הפרסום הממשלתית בהקשר הזה, דיון ספציפי בנושא הזה שעלה כבר כמה פעמים.

סתיו שפיר: כמובן שנקיים כבר במושב הזה גם דיון מעקב על ההתקשרויות.

סתיו שפיר: שוב, המון המון בהצלחה לכם.

סתיו שפיר: בבקשה, קחו את האחריות הזאת במלוא הרצינות והעוצמה.

סתיו שפיר: זה מאוד מאוד חשוב ואני כאן לשירות

סתיו שפיר: כם לכל דבר ועניין, אם אתם צריכים את עזרתי.

סתיו שפיר: תודה רבה.